text: মালাবিকা ওয়েলস ( মালায়ালাম : മാളവിക വെയിൽസ്) একজন ভারতীয় চলচ্চিত্র এবং দূরদর্শন অভিনেত্রী এবং শাস্ত্রীয় নৃত্যশিল্পী।  তিনি ত্রিশূরের মালয়ালী পরিবার থেকে এসেছেন। মালারওয়াদী আর্টস ক্লাবে তাঁর অভিনয়ের অভিষেক হয়েছিল।  তিনি দূরদর্শন ধারাবাহিক পোন্নাম্বিলি -তে পুন্না চরিত্রে অভিনয় করে খ্যাতি অর্জন করেছিলেন। এটি মালয়ালম দূরদর্শন চ্যানেল মাজাবিল মনোরমায় সম্প্রচারিত হয়েছিল।
  
  ব্যক্তিগত জীবন 
  মলবিকা ভারতের কেরালা রাজ্যের ত্রিশূর জেলায় পি জি ওয়েলস এবং সুদিনা ওয়েলসের ঘরে জন্মগ্রহণ করেন। তাঁর বড় ভাই মিঠুন ওয়েলস। তিনি ত্রিশূরের হরি শ্রী বিদ্যা নিধি বিদ্যালয়ে পড়াশোনা করেন। পরে তিনি অভিনয়ে ডিপ্লোমা করতে মুম্বাইয়ের অনুপম খেরের অভিনেতা প্রস্তুতির কর্মশালায় গিয়েছিলেন।  তিনি ইন্দিরা গান্ধী রাষ্ট্রীয় মুক্ত বিশ্ববিদ্যালয় থেকে ইংরেজি সাহিত্যে বি.এ. করছেন। 
  
  মালাবিকার যখন ৬ বছর বয়স তখন থেকেই তিনি নৃত্য শিখতে শুরু করেছিলেন এবং তিন বছর পরে গুরুভায়ুর শ্রীকৃষ্ণ মন্দিরে তাঁর আরঙ্গেত্রম করেছিলেন।  তিনি কালামান্দালাম ক্ষেমাবতী এবং কালামান্দালাম প্রসন্ন উন্নির মতো মহামানবদের অধীনে শিখেছেন। তিনি ভরতনাট্যম, মোহিনীয়াত্তম এবং কুচিপুড়িতে প্রশিক্ষণপ্রাপ্ত।
  
  পেশা 
  তিনি ২০০৯ সালে, ১৬ বছর বয়সে, মিস কেরালা প্রতিযোগিতায় অংশ নিয়েছিলেন। তিনি সবচেয়ে কম বয়সী প্রতিযোগী ছিলেন। তিনি প্রতিযোগিতার তৃতীয় পর্যায় পর্যন্ত গিয়েছিলেন এবং প্রতিযোগিতায় 'মিস বিউটিফুল আইজ' (সেরা নয়না) হিসাবে নির্বাচিত হন।  পরে, বিনীত শ্রীনিবাসন তাঁর ছবিগুলি দেখেন এবং তাঁকে মালরওয়াদি আর্টস ক্লাবে একটি ভূমিকার জন্য মহলা নিয়েছিলেন।
  
  যদিও মালরওয়াদি আর্টস ক্লাবটি তাঁর প্রথম প্রকাশ, তিনি এর আগে লেনিন রাজেন্দ্রনের মকরামঞ্জুতে অভিনয় করেছিলেন। তিনি যখন ষষ্ঠ শ্রেণিতে অধ্যয়নরত ছিলেন, তখন তিনি লেনিনের তথ্যচিত্র আয়েশাতেও অভিনয় করেছিলেন।  মালয়ালম ব্লকবাস্টার, থিলাক্কমের কন্নড় পুনর্নির্মাণ নন্দীশায় তাঁকে দেখা গিয়েছিল। যেখানে তিনি কাব্য মাধবনের ভূমিকায় অভিনয় করেছিলেন।  তারপরে তাঁকে মাই ফ্যান রামু এবং পরে আর্ট হাউজ ফ্লিকের আত্মকথায় দেখা গিয়েছিল, যেখানে তিনি এক ইঙ্গ-ভারতীয় কন্যার চরিত্রে অভিনয় করেছিলেন।
  
  মালবিকার তামিল অভিষেক হয়েছিল এন্না সাথাম ইন্ধা নেরাম চলচ্চিত্র দিয়ে, যেখানে তাঁকে বধির শিক্ষার্থীদের এক শিক্ষক হিসাবে দেখা গিয়েছিল।  তাঁর প্রথম তেলুগু চলচ্চিত্র ধারী-তে অভিনয়ের জন্য তিনি চুক্তিবদ্ধ হয়েছিলেন। এটি একটি ত্রিভুজ প্রেমের গল্প যার পরিচালক ছিলেন ছিল শ্রীনীবাস। এর মুখ্য ভূমিকায় অভিনয় করেছিলেন বিষ্ণু ও পরমেশ্বর, কিন্তু ছবিটি মুক্তি পায়নি।  তিনি আরো দুইটি তামিল চলচ্চিত্রে কাজ করছেন: একটি পরিচালক আজাগুসেলভার আজাগুমাগন, যা আসলে তাঁর অভিষেক চলচ্চিত্র ছিল, কিন্তু মুক্তি পায় ৬ বছর পর ২০১৮ সালে। অপরটি ছিল অরসুবাই অরসান, যেটি বক্স অফিসে চরম ব্যর্থ হয়েছিল
  
  টেলিভিশন অভিষেক এবং সাফল্য 
  ২০১৫ সালে, মালবিকা মালয়ালম দূরদর্শন ধারাবাহিক পোন্নাম্বিলির মাধ্যমে তাঁর দূরদর্শনে অভিষেক হয়েছিল, যা সম্প্রচারিত হয়েছিল মাজাবিল মনোরমা চ্যানেলে।
  
  এখন, তিনি দক্ষিণ ভারতীয় বহুভাষিক ধারাবাহিক নন্দিনী-তে জাহ্নবি চরিত্রে অভিনয় করছেন, যেটি সান টিভি, সূর্য টিভি, জেমিনি টিভি এবং উদয় টিভিতে সম্প্রচারিত হচ্ছে। তিনি বিনয় প্রসাদের সাথে অনুপমার চরিত্রে আম্মুভিন্তে আম্মায়ও অভিনয় করেছিলেন। তিনি দক্ষিণ ভারতীয় দূরদর্শন শিল্পের অন্যতম জনপ্রিয় অভিনেত্রী।
  
  টিভি
  
  পুরস্কার 
  
   ২০১৬   : মানাপ্পুরাম - মিনালে টিভি পুরস্কার সেরা টেলিভিশন অভিনেতা (মহিলা) 
   ২০১৮   : কোচি টাইমস   : টেলিভিশনে সর্বাধিক কাঙ্ক্ষিত মহিলা - নাম্বার-১ 
   ২০২০   : কোচি টাইমস   : টেলিভিশনে সর্বাধিক কাঙ্ক্ষিত মহিলা - নাম্বার-১
  
  তথ্যসূত্র
  
  বহিঃসংযোগ 
  
   দাপ্তরিক ওয়েবসাইট 
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯৩-এ জন্ম
  বিষয়শ্রেণী:ভরতনাট্যম নৃত্যশিল্পী
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:তেলুগু চলচ্চিত্র অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:মালয়ালম চলচ্চিত্র অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:২১শ শতাব্দীর ভারতীয় নৃত্যশিল্পী
title: মালবিকা ওয়েলস